Il-Lega Taljana twaqqaf il-Kampjonat tal-Primavera Il-kunsill tal-Lega Calcio Taljana ltaqa' b'urġenza fi tmiem il-ġimgħa sabiex jiddeċiedi l-pjan 'il quddiem dwar il-kampjonat tal-Primavera li jinvolvu t-timijiet taż-żgħażagħ tal-pajjiż. Wara konsultazzjoni ma' dawk kollha involuti, ġie deċiż li għalissa dawn il-kampjonati jiġu sospiżi għal żmien indefinit sabiex jevalwa sew is-sitwazzjoni relatata mal-imxija tal-coronavirus. Hu fatt magħruf li fl-Italja reġgħu żdiedu l-każijiet ta' Covid-19 u għalhekk l-istess Lega iddeċidiet li għalissa twaqqaf mhux biss il-kampjonat iżda wkoll it-TIM Cup. Din il-federazzjoni kellha wkoll konsultazzjoni mal-federazzjoni sportiva u medika Taljana sabiex ħarġu b'din id-deċiżjoni li se teffettwa eluf ta' players żgħażagħ.